U-I-89/02
Natisni
Opravilna št.:
U-I-89/02
Datum odločitve:
5. 4. 2002
Objavljeno:
OdlUS XI, 56
ECLI:
ECLI:SI:USRS:2002:U.I.89.02
Akt:
Sklep o določitvi tarife za ceno storitev opravljanja gospodarske javne službe ravnanja s klavničnimi odpadki in kužnimi materialom živalskega porekla (Uradni list RS, št. 84/01), 4. čl.
Izrek:
Pobuda za začetek postopka za oceno ustavnosti in zakonitosti 4. člena Sklepa o določitvi tarife za ceno storitev opravljanja gospodarske javne službe ravnanja s klavničnimi odpadki in kužnim materialom živalskega porekla (Uradni list RS, št. 84/01) se zavrže.
Evidenčni stavek:
Pravni interes združenja za vložitev pobude ni podan, če pobudo vlaga zaradi varstva interesov svojih članov.
Geslo:
Izkazani pravni interes pobudnika kot procesni pogoj za začetek postopka pred Ustavnim sodiščem.
Pravni interes združenja za vložitev pobude.
Pravna podlaga:
Zakon o Ustavnem sodišču (ZUstS), 24., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Gospodarsko interesno združenje meso in izdelki, Ljubljana
Datum vloge:
20. 2. 2002
Vrsta odločitve:
sklep
Vrsta rešitve:
zavrženje
Dokument:
US21304
Dokument v PDF obliki:
U-I-89-02.pdf
114 KB
Prenesite datoteko
U-I-89/02-4
5. 4. 2002
S K L E P
Ustavno sodišče je v postopku za preizkus pobude Gospodarskega interesnega združenja meso in izdelki, Ljubljana, ki ga zastopa Žiga Klun, odvetnik v Ljubljani, na seji dne 5. aprila 2002
sklenilo:
Pobuda za začetek postopka za oceno ustavnosti in zakonitosti 4. člena Sklepa o določitvi tarife za ceno storitev opravljanja gospodarske javne službe ravnanja s klavničnimi odpadki in kužnim materialom živalskega porekla (Uradni list RS, št. 84/01) se zavrže.
Obrazložitev
1. Pobudnik izpodbija 4. člen Sklepa o določitvi tarife za ceno storitev opravljanja gospodarske javne službe ravnanja s klavničnimi odpadki in kužnim materialom živalskega porekla. Meni, da je v neskladju z drugim odstavkom 72. člena in s 74. členom Ustave. Svoj pravni interes (24. člen Zakona o Ustavnem sodišču; Uradni list RS, št. 15/94 - v nadaljevanju ZUstS) izkazuje z navedbo, da izpodbijana podzakonska določba posega v pravice, pravne interese in pravni položaj njegovih članic.
2. Po ustaljeni praksi Ustavnega sodišča imajo politične stranke, zbornice in združenja pravni interes le za izpodbijanje predpisov, ki neposredno posegajo v njihove pravice, pravne interese ali pravni položaj. Za pobude, ki jih ti subjekti vlagajo v imenu in zaradi interesa svojih članov, pa njihov pravni interes v smislu 24. člena ZUstS ni izkazan (prim. npr. sklep št. U-I-198/00 z dne 19. 10. 2000, OdlUS IX, 241 ali sklep št. U-I-91/00 z dne 25. 5. 2000, OdlUS IX, 123). Glede na to je bilo treba pobudo, v kateri pobudnik ne zatrjuje posega v svoje pravnice, pravne interese ali pravni položaj, temveč v interes oziroma pravni položaj svojih članic, zavreči.
3. Ustavno sodišče je sprejelo ta sklep na podlagi 25. člena ZUstS in prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) v sestavi: predsednica dr. Dragica Wedam-Lukić ter sodnica in sodniki dr. Janez Čebulj, Lojze Janko, Milojka Modrijan, dr. Ciril Ribičič in Franc Testen. Sklep je sprejelo soglasno.
P r e d s e d n i c a
dr. Dragica Wedam-Lukić